Oddvar Brå

Oddvar Brå (født 1951) er en norsk tidligere langrennsløper, som representerte Idrettslaget Leik på Hølonda. Han er to ganger verdensmester, vant verdenscupen sammenlagt to ganger, og har seksten norske mesterskap. Han var i en årrekke den dominerende løperen i Norge, og verdens ledende løper, men traff sjelden toppformen til de store mesterskapene.

 Karrière 
miniatyr|Brå i 2025.|285x285pk
Brå hevdet seg godt allerede som junior, i 1970 vant han junior-EM både individuelt og i stafett der han gikk sammen med Ivar Formo og Iver Jønland.

Brå var i den norske representasjonstroppen fra og med OL i 1972 i Sapporo, men lyktes ikke med å gå helt til topps før i VM i Oslo i 1982, da han vant 15 km 23. februar på tiden 38.52,5 (datidens raskeste 15 km). Han tok delt gull med Sovjetunionen på den dramatiske stafetten 25. februar, hvor han i duell med Aleksandr Zavjalov brakk staven på siste etappe. I etterkant oppsto det kjente spørsmålet «Hvor var du da Brå brakk staven?», opprinnelig gjennom en spalte i Dagbladet, som en refleksjon av folks følelser etter TV-opplevelsen.

Brå vant den uoffisielle verdenscupen i langrenn tre ganger, når forløperen verdensrankingen (1972/1973) også regnes med. Han vant i sesongene 1974/1975 og 1978/1979, som begge var mesterskapsfrie sesonger. Han var dessuten 3,5 sekunder fra sin fjerde sammenlagtseier da han i 1980/1981 tapte tittelen mot sin kjente rival Aleksandr Zavjalov. Han har fem seire i Holmenkollen: 15 km i 1980 og 1982 pluss 50 km i 1975, 1979 og 1981. I 1975 vant han storeslem da han vant i alle de fire store skimetropolene, Leningrad, Lathi, Falun og Oslo.

Brå har to OL-sølv og to VM-bronser fra stafetter. Brås beste individuelle plassering i et OL er 4.-plass på 15 km i Calgary 1988. Han var norsk flaggbærer i samme vinter-OL. Oddvar Brå har i alt 16 individuelle NM-titler i langrenn, flere enn noen annen mannlig løper.Sundby vil bli legendarisk NRK Brås siste internasjonale mesterskap var VM i Lahtis 1989.

Brå vant sitt første norske mesterskap i langrenn da han vant 50 km i 1973. 50 km vant han også de to påfølgende år. I 1978 ble han den første som vant alle de tre individuelle øvelser i norgesmesterskapet i langrenn i samme sesong.  Han gjentok bedriften året etter. Det har ikke skjedd flere ganger i herreklassen etter at tre øvelser kom på programmet i 1946. I en alder av 36 år vant han NM på ski i fristil i 1987. Det var hans sekstende norske mesterskap på ski.

Han var også en god friidrettsutøver og vant NM i terrengløp (20 km) i 1984. Hans siste internasjonale løp var da han i ren «æresrunde» feiret sin 40-årsdag med stormede jubel og plakater langs hele løypa på 50 km i Holmenkollen i 1991. Han ble her nr. 19.

Brå ble tildelt Morgenbladets gullmedalje i 1973, Holmenkollmedaljen og Olavstatuetten i 1975, Sør-Trøndelag fylkes kulturpris i 1981Mottakere av Sør-Trøndelag fylkeskommunes kulturpris (1976-2012) (PDF). Hos Wayback Machine; stfk.no. 29. august 2013. Besøkt 22. mai 2023. og i Egebergs Ærespris i 1987. Brå spilte seg selv i episoden «Allværsjakka» i humorserien Uti vår hage 2 på NRK 1 28. februar 2008.

 Mesterskapsmedaljer 
 30px|De olympiske ringer Olympiske lekerMedaljeØvelseÅrStedSølvStafettOL 1972 SapporoSølvStafettOL 1980 Lake Placid 20px|Langrenn VerdensmesterskapMedaljeØvelseÅrStedBronseStafettVM 1974 FalunBronseStafettVM 1978 LahtiGull15 kmVM 1982 OsloGullStafettVM 1982 Oslo

 Internasjonale rennseire 
DatoStedØvelseMerknad21. januar 1973 Reit im  Winkl15 km25. februar 1973 Falun30 km4. mars 1973 Lahti50 km3. april 1974 Murmansk15 km12. januar 1975 Kavgolovo15 kmV-cup20. februar 1975Falun15 kmV-cup2. mars 1975 Lahti50 kmV-cup8. mars 1975 Holmenkollen50 kmV-cup3. januar 1976 Monolittrennet, Oslo15 kmV-cup13. januar 1979 Reit im  Winkl15 kmV-cup20. januar 1979 Le  Brassus15 kmV-cup7. februar 1979 Lake Placid30 kmPrøve-OL9. februar 1979 Lake Placid15 kmPrøve-OL10. mars 1979 Holmenkollen50 kmV-cup24. mars 1979 Rovaniemi15 km25. mars 1979 Rovaniemi50 km6. januar 1980 Monolittrennet, Oslo15 km13. mars 1980 Holmenkollen15 kmV-cup4. januar 1981 Monolittrennet, Oslo15 km17. januar 1981 Velingrad15 kmV-cup5. mars 1981 Lahti15 kmV-cup14. mars 1981 Holmenkollen50 kmV-cup23. februar 1982 Holmenkollen15 kmVM og  V-cup5. mars 1982 Lahti15 km7. mars 1982 Lahti50 kmV-cup2. januar 1983 Monolittrennet, Oslo15 km

Sesongen 1978/79 var den første der verdenscupen i langrenn hadde offisiell status, deretter var den uoffisiell i OL-sesongen 1979/80 og så kom 1980/81 som den andre. Oddvar Brå var altså den første som ble hyllet som vinner av en offisiell verdenscup. Mange år senere bestemte FIS seg for å kalle begge de to første sesongene uoffisielle, til tross for at det motsatte ble sagt i samtiden, og 1981/82 har i senere år blitt kalt den første offisielle sesongen. 

I mange år ble det arrangert skirenn med sterke internasjonale startfelt også utenfor verdenscupen.

 Medaljer i norske mesterskap 
 20px|Langrenn LangrennPlassering Øvelse ÅrGull  15 km langrenn  1975, 1976, 1978, 1979, 1980, 1981Gull  30 km langrenn  1977, 1978, 1979, 1980, 1987Gull  50 km langrenn  1973, 1974, 1975, 1978, 1979Sølv  15 km langrenn  1974, 1988Sølv  30 km langrenn  1974, 1976Sølv  Stafett  1974, 1975Bronse  15 km langrenn  1982Bronse  30 km langrenn  1973, 1984, 1985, 1986, 1989 20px|Friidrett FriidrettPlassering Øvelse ÅrGull  20 km terrengløp  1984Sølv  20 km terrengløp  1990Bronse  20 km terrengløp  1973, 1977, 1983, 1985, 1986

Se også
 Liste over norske idrettspersoner på sokkel

 Referanser 
Brå sørger over Formo – Aftenposten 27. desember 2006
friidrett.no: NM 20 km terrengløp menn. 

 Litteratur 
 Rivedal, Henning (1944–) (1979).  Gull i sporet : tankar og samtalar om idrett. Samlaget. ISBN 8252109802

 Ulseth, Otto (1957–) (1988) Oddvar Brå : det lange løpet, Gyldendal. ISBN 8205177244





 Eksterne lenker 


  NRK Nett-TV Oddvar Brås knekkeri i episoden «Allværsjakka» i TV-serien Uti vår hage 2 28. februar 2008

Kategori:Personer fra Melhus kommune
Kategori:Hølonda
Kategori:Norske langrennsløpere
Kategori:Norske langdistanseløpere
Kategori:Norske motbakkeløpere
Kategori:Norske terrengløpere
Kategori:Norske langrennstrenere
Kategori:Verdensmestere i langrenn
Kategori:Norgesmestere i langrenn
Kategori:Kongepokalvinnere i skiidrett
Kategori:Olympiske sølvmedaljevinnere for Norge
Kategori:Olympiske medaljevinnere i langrenn
Kategori:Vinnere av Egebergs Ærespris
Kategori:Vinnere av Holmenkollmedaljen
Kategori:Deltakere for Norge under Vinter-OL 1972
Kategori:Langrennsløpere under Vinter-OL 1972
Kategori:Deltakere for Norge under Ski-VM 1974
Kategori:Deltakere for Norge under Vinter-OL 1976
Kategori:Langrennsløpere under Vinter-OL 1976
Kategori:Deltakere for Norge under Vinter-OL 1980
Kategori:Langrennsløpere under Vinter-OL 1980
Kategori:Deltakere for Norge under Ski-VM 1982
Kategori:Deltakere for Norge under Vinter-OL 1984
Kategori:Langrennsløpere under Vinter-OL 1984
Kategori:Deltakere for Norge under Ski-VM 1985
Kategori:Deltakere for Norge under Vinter-OL 1988
Kategori:Langrennsløpere under Vinter-OL 1988
Kategori:Deltakere for Norge under Ski-VM 1989
Kategori:Deltakere for Norge under Ski-VM 1978